Opinia publică (piesă de teatru)

***Opinia publică*** este o piesă de teatru din 1967; o comedie în două acte scrisă de Aurel Baranga. Data premierei: miercuri, 21 iunie 1967 http://www.teatrulnationalcluj.ro/piesa-220/opinia-publica/

„Opinia publică” este una dintre cele mai jucate piese din perioada comunistă în teatrele din România. Titlul piesei este justificat astfel de autor: „… eu cred cu o putere nemărginită în forţa acestui personaj colectiv care nu poate fi indus în eroare şi ale cărui judecăţi sunt, întotdeauna, fără greşeală. Oamenii –adică Opinia Publică – sancţionează cu un simţ al justiţiei care exclude orice eroare”.

Autorul subliniază prezenţa insuportabilă şi periculoasă a non-valorilor (laşitatea, lipsa de răspundere, ipocrizia, demagogia, obtuzitatea, favoritismul) şi necesitatea unei atitudini lucide şi intransigente pentru înlăturarea lor. Într-adevăr, astfel de valori negative sunt rând pe rând compromise, tratate ironic sau caricatural, şarjate polemic.

Ul element inedit al piesei îl reprezintă încurajarea participării cel puţin tacite a spectatorilor: un personaj iese din timpul şi spaţiul convenţional al spectacolului şi se adresează direct publicului din sală, îndemnându-l să ia parte la „dezbatere” şi să găsească o soluţie a conflictului.

În articolul „La o nouă lectură”, din România Literară, nr. 14/2003, criticul Alex Ştefănescu îl consideră pe Aurel Baranga „un I.L. Caragiale produs de cultură comunistă (…). Ambii dramaturgi aduc pe scenă viaţa de fiecare zi, cu insignifianţa ei agitată, cultivă comicul de limbaj, exploatând resursele oralităţii, imaginează qui-pro-quo-uri, stabilesc o complicitate cu publicul, pe deasupra personajelor. Şi totuşi, Aurel Baranga nu reuşeşte să reconstituie strălucirea pieselor lui I. L. Caragiale, fiind moralizator, nu cinic, explicit, nu echivoc, prozaic, nu poetic.” Text adus de la http://teatrulreginamaria.ro/trupa-iosif-vulcan/opinia-publica/

## Prezentare

 **Atenție:** urmează detalii despre narațiune și/sau deznodământ.
Opinia Publică, în regia lui Theodor-Cristian Popescu, este un spectacolul – şedinţă cu publicul după textul omonim scris de Aurel Baranga în perioada comunistă şi prezintă o incursiune aproape antropologică prin care se reconstruieşte, cu mult umor şi cu seninătate, contextul social şi uman al acelor vremuri.
Istoria este făcută pentru a se repeta, iar situaţii ce s-au petrecut în alte vremuri pot părea frapant de actuale în zilele noastre. Libertatea presei, un principiu al democraţiei, este tema în jurul căreia gravitează acţiunea spectacolului. Personajele pitoreşti sunt tipologii umane ce transcend epoca opresiunilor politice şi, implicit, a suprimării libertăţii de exprimare.
Vivacitatea cu care se succed scenele şi muzica antrenantă animă auditorul într-o vîltoare de senzaţii ce se nasc din amintiri ce stârnesc râsul chiar şi celor ce nu au trăit în perioada respectivă. Text adus de la http://www.tnrs.ro/spectacole/opinia-publica

Primind ordin să reducă personalul, redactorul-șef al unui ziar comunist vrea să-l dea afară pe Chitlaru, dar în urma unei farse a prietenului acestuia, care se dă drept ministrul presei, îl face redactor-șef adjunct. Chitlaru ia treaba în serios, își pune colegii la muncă, ceea ce îi distruge popularitatea și atrage tot felul de calomnii la adresa lui. Redactorul-șef organizează o ”ședință de demascare”, aranjând dinainte cine și ce să spună și având grijă să vorbească numai cine trebuie. Arta de a conduce o ședință în așa fel încât să se întâmple în ea exact ce vrei s-a păstrat până în zilele noastre și a rămas înfloritoare. Text adus de la http://regizorcautpiesa.ro/piese/Opinia-publica-6473.html

## Personaje

* Chitlaru
* Gina
* Regizorul de culise
* Regizorul
* Directorul Cristinoiu
* Pascalide
* Turculeţ
* Băjenaru
* Ioniţă
* Dumitraş
* Manolescu
* Braharu
* Calamariu
* O secretară
* Gheorghe Ciorei
* Spectatorul Ion Ion
* Soţia lui
* Ministrul Brana

## Teatru radiofonic

* Prezentatorul
* Chitlaru.......................Radu Beligan
* Otilia , Gina , Niculina Gologan si Marcica Tunsu ............Marcela Rusu
* Directorul ...................Ion Lucian
* Bajenaru....................Dem Savu
* Pascalide..................Ștefan Taplaga
* Ionita........................Candid Stoica
* Regizorul spectacolului.........Constantin Băltărețu
* Secretara.................Consuela Rosu
* Turculet ..................George Crasmaru
* Dumitras................Eugen Racoti
* Manolescu............Valentin Platareanu
* Ciorei..................Costel Constantinescu
* Ion Ion.................Dumitru Chesa
* Sotia sa ...............Rozaia Avram
* Braharu...............Constantin Vintilă
* Constantin Brana.............Mircea Şeptilici

## Legături externe

La Wikisursă există texte originale legate de **Opinia publică (piesă de teatru)**

* http://www.tnrs.ro/spectacole/opinia-publica
* http://regizorcautpiesa.ro/piese/Opinia-publica-6473.html